Stanislav Rakús

Stanislav Rakús (* 20. január 1940, Šúrovce) je slovenský prozaik, literárny vedec a vysokoškolský pedagóg.

 Životopis 
Narodil sa v rodine krajčíra a vzdelanie získaval v Trnave a v Prešove, kde v rokoch 19571961 študoval na Vysokej škole pedagogickej odbor slovenčina – ruština. V rokoch 19631964 pracoval ako učiteľ v Trebišove, v rokoch 19641969 v Košiciach. V rokoch 19661968 pôsobil tiež ako externý dramaturg Štátneho bábkového divadla v Košiciach. Od roku 1969 pracuje na Filozofickej fakulte UPJŠ (v súčasnosti Prešovskej univerzity). V roku 1973 získal doktorát filozofie, v roku 1981 obhájil hodnosť kandidáta vied (CSc.), v roku 1996 vedeckú hodnosť doktora vied (DrSc.). Žije v Košiciach.

 Tvorba 
Publikovať začal v 60. rokoch, keď mu vyšli nielen krátke prózy a novela, ale aj recenzie, články o literatúre a literárnovedné štúdie vo viacerých časopisoch (Slovenské pohľady, Mladá tvorba, Romboid, Matičné čítanie a iné). V literárnovednej oblasti sa venuje najmä problematike modernej slovenskej prózy (Peter Jilemnický, Rudolf Jašík, Milo Urban a i.). V oblasti prózy sa základom jeho diel stáva silný životný zážitok, sprostredkovaný cez rozprávanie, čo mu umožňuje voľnejšie narábať s motívmi. Využíva tiež mnoho nových kompozičných a dejových postupov, čím sa jeho tvorba stáva inovačnou.

 Ocenenia 
 Cena Dominika Tatarku za knihu Nenapísaný román (2004).
 Cena Asociácie organizácií spisovateľov Slovenska za knihu Nenapísaný román (2004).
 Cena Asociácie organizácií spisovateľov Slovenska za knihu Excentrická univerzita (2008).
 Anasoft Litera 2010 za knihu Telegram (2009).
 Cena Jána Johanidesa za najlepšie prozaické dielo za knihu Telegram (2010).
 Plaketa predsedu Košického samosprávneho kraja za výnimočné diela naplňujúce humanistické tradície slovenskej kultúry, modernej slovenskej prózy a prínos v literárnovednej oblasti (2018).
 Anasoft Litera 2022 za knihu Ľútostivosť (2021).

 Dielo 

 Próza pre dospelých 
 1976 – Žobráci, románová novela
 1979 – Pieseň o studničnej vode, zbierka poviedok
 1993 – Temporálne poznámky, novela
 2004 – Nenapísaný román
 2008 – Excentrická univerzita, román
 2010 – Telegram (dielo ocenené cenou Anasoft litera)
 2013 – Fáza uvoľnenia
 2021 – Ľútostivosť (dielo ocenené cenou Anasoft litera)

 Próza pre deti 
 1986 – Mačacia krajina

 Literárna veda 
 1982 – Próza a skutočnosť
 1988 – Epické postoje
 1993 – Medzi mnohoznačnosťou a presnosťou
 1995 – Poetika prozaického textu
 2003 – Z rozprávaní, úvah a rozhovorov

 Ocenenia 
 2024 - Pribinov kríž II. triedyPrezidentka udelila vyznamenania 33 osobnostiam 

 Referencie 

 Externé odkazy 
 P. Zajac o Nenapísanom románe
 P. Darovec o Nenapísanom románe
 S. Rakús: Alkoholická poviedka
 Rozhovor o Excentrickej univerzite

Kategória:Osobnosti zo Šúroviec
Kategória:Slovenskí spisovatelia
Kategória:Slovenskí spisovatelia pre deti a mládež
Kategória:Slovenskí prozaici
Kategória:Slovenskí literárni vedci
Kategória:Slovenskí vysokoškolskí pedagógovia
Kategória:Laureáti Anasoft litera
Kategória:Laureáti Ceny Dominika Tatarku
Kategória:Držitelia Krištáľového krídla
Kategória:Vyučujúci na Filozofickej fakulte Prešovskej univerzity v Prešove
Kategória:Laureáti Pribinovho kríža II. triedy